Ποταμός Κάμα

Ο Κάμα ή Τσουλμάν (, , ουντμουρτικά: Кам) είναι ένας ποταμός μήκους 1.805 χιλιομέτρων  «Река КАМА», Russian State Water Registry στην ευρωπαϊκή Ρωσία. Ο ποταμός ρέει κατά μήκος της δυτικής πλαγιάς των Ουραλίων Ορέων.

Μέχρι την κατασκευή της δεξαμενής Κουιμπίσεφ, το μήκος του ποταμού Κάμα ήταν 2.030 χιλιόμετρα.

Έχει λεκάνη απορροής 5.800 τετραγωνικών χιλιομέτρων. Είναι ο μακρύτερος αριστερός παραπόταμος του Βόλγα και ο μεγαλύτερος σε όγκο νερού. Στην συμβολή τους, στην πραγματικότητα, ο Κάμα είναι μεγαλύτερος ακόμη κι από τον Βόλγα.

 Βόλγας ή Κάμα; 
Ο Κάμα είναι ο πιο σημαντικός από τους παραπόταμους του Βόλγα.

Αρκετές ενδείξεις αποδεικνύουν ότι ο Βόλγας από ένα σημείο στην πορεία του και μετά μετασχηματίζεται σε Κάμα. Κατά τη συμβολή, οι μέσες ροές των Βόλγα και Κάμα είναι 3.750 και 3.800 m3 / s αντίστοιχα. Η έκταση των λεκανών των άνω τμημάτων τους είναι αντίστοιχα 260.900 και 251.700 τετραγωνικά χιλιόμετρα.

Η κοιλάδα του ποταμού Κάμα είναι παλαιότερη από εκείνη του Βόλγα. Στο πρώτο μισό της τεταρτογενούς περιόδου, κατά τον μεγαλύτερο παγετώνα, ο Βόλγας δεν υπήρχε στην τρέχουσα μορφή του και ο Κάμα τροφοδοτούσε την Κασπία Θάλασσα. Εκείνη την εποχή η ανώτερη πορεία του Βόλγα έρεε στον Ντον, που ήταν τότε ο πιο σημαντικός ποταμός στην Ευρώπη. Η κατώτερη πορεία του Βόλγα ακολουθεί πραγματικά τον αρχαίο Κάμα. Ωστόσο, ο ιστορικός ρόλος, που διαδραματίζει η πορεία του Βόλγα, καθώς και η σύγχρονη οικονομική του σημασία εξηγούν το όνομα, που επιλέχθηκε.

Υπάρχουν και άλλα παρόμοια παραδείγματα, όπως Μισισιπής και Μιζούρι, Ομπ και Ιρτίς, Ιενισέης και Αγγαράς, και άλλοι.

 Ετυμολογία 
Το όνομα του ποταμού είναι αρχαίο και έχει φιννοουγγρική προέλευσηMatveev A.K. Geographical names of the Urals: Toponymic dictionary. - Yekaterinburg: Socrates, 2008 .-- S. 117-118. - 352 p. -ISBN 978-5-88664-299-5.. Η σύγχρονη ονομασία προέρχεται από την ουντμουρτική λέξη kam και σημαίνει "μεγάλος ποταμός”Fasmer M. Etymological dictionary of the Russian language. T. II. P. 172.. Οι σύγχρονοι Ουντμούρτοι συχνά αποκαλούνται Kam-shur.

Εκτός από τον Κάμα στην περιοχή του Περμ, υπάρχουν και άλλα μικρά ποτάμια με το ίδιο όνομα σε διάφορες περιοχές στα Ουράλια και στη Σιβηρία. Σε πολλά μέρη επίσης υπάρχουν παρόμοιες ονομασίες υδάτινων όγκων με παρόμοιους ήχους συμφώνων, κάτι που υποδεικνύει την ύπαρξη μιας μακρινής κοινής ρίζας, που σημαίνει "ποτάμι". Αυτή η ρίζα θα μπορούσε να αποτελεί τη βάση και για την ονομασία του Κάμα στο Περμ.

Σύμφωνα με μια παλιά θεωρία, το εθνώνυμο Κόμι (Komi-mort "ο λαός από τον Κάμα") προέκυψε από την ονομασία του ποταμού.Напольских В. В. 

 Η πορεία του ποταμού 
Ξεκινά από την Δημοκρατία της Ουντμουρτίας, κοντά στο χωριό Κουλίγκα, ρέει βορειοδυτικά για 200 χιλιόμετρα, στρίβει βορειοανατολικά κοντά στο Λόινο στην περιφέρεια του Κίροφ για άλλα 200 χιλιόμετρα, στη συνέχεια στρίβει νότια και δυτικά στο Κράι Περμ, ρέει ξανά στη Δημοκρατία της Ουντμουρτίας και στη συνέχεια μέσω της Δημοκρατίας του Ταταρστάν, όπου συναντά τον Βόλγα.

Πριν από την έλευση των σιδηροδρόμων, γινόταν μεταφορά φορτίων από τον Κάμα, που συνδεόταν με τις λεκάνες του Βόρειου Ντβινά και του ποταμού Πετσόρα. Στις αρχές του 19ου αιώνα, το Βόρειο Κανάλι Εκατερινίνσκι συνέδεε τον άνω Κάμα με τον ποταμό Βιτσέγκντα (παραπόταμο του Βόρειου Ντβινά), αλλά εγκαταλείφθηκε κυρίως μετά από λίγα χρόνια λόγω χαμηλής χρήσης.
αριστερά|μικρογραφία|Το σημείο που ενώνονται ο παραπόταμος Τσουσοβάγια και ο ποταμός Κάμα

 Οικονομική σημασία 
Ο ποταμός Κάμα διαθέτει κατασκευασμένα φράγματα και υδροηλεκτρικούς σταθμούς σε διάφορες τοποθεσίες:

 Στο Περμ , δίπλα στο φράγμα του υδροηλεκτρικού σταθμού Κάμα, σχηματίζεται η δεξαμενή Κάμα.
 Στο Τσαϊκόφσκι , δίπλα στο φράγμα του υδροηλεκτρικού σταθμού Βοτκίνσκ, σχηματίζεται η δεξαμενή Βοτκίνσκ.
 Στο Ναμπερέζνιε Τσελνί , δίπλα στο φράγμα του υδροηλεκτρικού σταθμού Νιζνεκάμσκ, σχηματίζεται η δεξαμενή Νιζνεκάμσκ.
Από τα αρχαία χρόνια, ο ποταμός Κάμα αποτελούσε σημαντική υδάτινη αρτηρία. Είναι πλωτός, εκτός από τη χειμερινή περίοδο, στο χωριό Κερτσέβσκι στην περιφέρεια Περμ (μέχρι και 966 χιλιόμετρα), και κατά την περίοδο της άνοιξης στο χωριό Μπισέροβο στην περιφέρεια Κίροφ για άλλα 600 χιλιόμετρα ανάντη, λόγω ψηλής παλίρροιας.

 Παραπόταμοι 
Ο Κάμα έχει συνολικά 74.718 παραπόταμους, εκ των οποίων οι μεγαλύτεροι είναι οι εξής, από την πηγή ως τις εκβολές του: «Река КАМА», Russian State Water Registry
 Βεσλιάνα (αριστερός)
 Κόσα (δεξιός)
 Νότιος Κέλτμα (αριστερός)
 Βισέρα (αριστερός)
 Γιάιβα (αριστερός)
 Ίνβα (δεξιός)
 Κόσβα (αριστερός)
 Όμπβα (δεξιός)
 Τσουσοβάγια (αριστερός)
 Τούλβα (αριστερός)
 Σίβα (δεξιός)
 Μπούι (αριστερός)
 Μπελάγια (αριστερός)
 Ιζ (δεξιός)
 Ικ (αριστερός)
 Τόιμα (δεξιός)
 Ζάι (αριστερός)
 Βιάτκα (δεξιός)
 Σέσμα (αριστερός)
 Μιόσα (δεξιός)

 Παραποτάμιες πόλεις 
Πάνω ή κοντά στις όχθες του ποταμού Κάμα έχουν χτιστεί διάφορες πόλεις και κωμοπόλεις:

 Σολικάμσκ
 Μπερεζνίκι
 Περμ
 Σαραπούλ
 Τσαϊκόφσκι
 Ναμπερέζνιε Τσελνί
 Νιζνεκάμσκ
 Χιστοπόλ

 Συλλογή φωτογραφιών 

 Παραπομπές 

 Πηγές 



 Εξωτερικοί σύνδεσμοι 

 Naberezhnye Chelny and the Kama River


Κατηγορία:Ποταμοί της Ρωσίας